Promethheus – ihmiskunnan puolustaja

**Titaani Prometheuksen kertomus esiintyy jo varhaisimmassa kreikkalaisessa kirjallisuudessa sekä figuratiivisissa maljakkomaalauksissa. Hänen suosionsa kestävyys koko antiikin ajan johtuu varmastikin siitä, että hän uhmasi jumalallista ylivaltaa varustaakseen ihmiskunnan sivistyneen elämän välttämättömyyksillä. Ei ole ollenkaan yllättävää, että varhaisromantiikan taiteilijat, kuten säveltäjä Beethoven ja runoilija Shelley, ihastuivat Prometheukseen pitäen häntä yli-inhimillisen oikeudenmukaisuuden puolesta käydyn taistelun symbolina. Seuraavassa on Hesiodoksen kertomus.**

C:\Program Files (x86)\Microsoft Office\MEDIA\CAGCAT10\j0088542.wmf

Iapetos oli Kronoksen titaaniveljiä; hän meni vuoteeseen Okeanoksen jälkeläisen Klymenen kanssa, joka synnytti hänelle Atlaksen, jota Zeus myöhemmin rankaisi panemalla hänet kannattelemaan taivaankantta, sekä Prometheuksen, Kronos-setänsä kaltaisen älykkään juonittelijan, ja Epimetheuksen, veljeksistä typerimmän.

Prometheus muovaili saviesineitä ja esitteli valmiita töitään Olympoksen Zeukselle saadakseen tämän hyväksynnän. Eräänä päivänä hän keksi kaunispiirteisen pojan, Fainonin, muodossa ihmisen. Tuntien Zeuksen hillittömän kiinnostuksen sekä poikia että tyttöjä kohtaan Prometheus piti Fainonin piilossa häneltä. Zeus näki nuorukaisen pilvistä ja lähetti kotkansa sieppaamaan hänet. Jumalten kuningas kieltäytyi luovuttamasta takaisin Prometheuksen arvokkainta luomusta asettaen hänet taivaalle Jupiter-planeetaksi. Uhmassaan Prometheus teki saman muotin mukaan lisää ihmisiä – ja niin syntyi ihmisen rotu.

Jumalat vaativat ihmisiltä enemmän härkäuhreja kuin nämä pystyivät antamaan. Prometheus suostutteli Zeuksen hyväksymään vain osan kustakin härästä, mutta Zeus vaati, että hän sai valita parhaan palan. Ovela Prometheus teurasti härän, kääri syötäväksi kelpaamattomat luut ja sisälmykset maukkaan näköiseen rasvaan ja parhaat lihat kaikkea muuta kuin houkuttelevaan härännahkaan. Zeus valitsi väärin ja koska hän oli valojen jumala hänen oli pakko hyväksyä sama sotku kaikissa myöhemmissä uhreissa.

Zeus kielsi ihmisiltä sivistyksen edellyttämän tulen lahjan; Prometheus varasti tulen suojateilleen piilottaen sen fenkolin onttoon ruokoon. Rangaistukseksi Zeus kahlitsi Prometheuksen kallioon ja lähetti joka ilta kotkan nokkimaan hänen maksaansa pitkittäen siten hänen kuolinkamppailuaan. Kolmekymmentätuhatta vuotta myöhemmin Herakles ampui nuolella kotkan ja vapautti Prometheuksen kidutuksesta.

C:\Program Files (x86)\Microsoft Office\MEDIA\CAGCAT10\j0088542.wmf

Samaan aikaan elämä maan päällä oli tullut liian mukavaksi. Niinpä Zeus määräsi sepäntaidon jumalan Hefaistoksen luomaan Prometheuksen kauniin luomuksen vastapainoksi jotain, joka oli ihmisten vaivana ikuisesti. Hefaistos päätti luoda jotain sellaista, jota ihmiset pitäisivät kauniina, mutta joka oli pohjimmiltaan paha, aivan kuin ne petolliset uhrilahjat joita ihmiset antoivat jumalille. Hän loi naisen ja antoi tälle nimeksi Pandora. Harmaasilmäinen Athene valmisti hänelle loistavan valkoisen puvun, veti hänen päänsä päälle kauniin, koristellun hunnun, muttakaikkein ihmeellisin oli kultainen kruunu, jonka hän asetti Pandoran kauniiseen päähän; Hefaistos oli takonut ja pakottanut kruunuun kaikki maan eläimet ja merien kalat, ja ne olivat niin elävän tuntuisia, että niiden saattoi miltei nähdä liikkuvan ja kuulla ääntelevän.

Pandora lahjoitettiin Epimetheukselle (jonka nimi tarkoittaa ”jälkeenpäin ajattelevaa”). Hänen veljensä Prometheus (jonka nimi tarkoittaa ”ennakolta ajattelevaa”) oli varoittanut häntä, ettei koskaan ottaisi vastaan lahjoja jumalilta. Mutta Pandora saapui suurine myötäjäisineen ja sinetöityine ruukkuineen, jonka kaulassa oli teksti ”älä avaa”. Epimetheus avasi ruukun heti ja maailman kaikki onnettomuudet lensivät ulos; vain toivo jäi ruukun pohjalle.